b'\n_START_ARTICLE_\nMetakieli\n_START_PARAGRAPH_\nMetakieli on logiikassa ja kielitieteess\xc3\xa4 kieli, jota k\xc3\xa4ytet\xc3\xa4\xc3\xa4n silloin, kun kieli itsess\xc3\xa4\xc3\xa4n on tutkimuskohteena. Metakielen avulla voidaan esitt\xc3\xa4\xc3\xa4 v\xc3\xa4itteit\xc3\xa4 tutkimuskohteena olevasta kielest\xc3\xa4 eli objektikielest\xc3\xa4. Esimerkiksi logiikassa metaloogiset v\xc3\xa4itteet jostakin objektikielest\xc3\xa4 muotoillaan metakielell\xc3\xa4 ja todistetaan metakielen avulla suoritetulla p\xc3\xa4\xc3\xa4ttelyll\xc3\xa4._NEWLINE_Metakielen\xc3\xa4 voidaan k\xc3\xa4ytt\xc3\xa4\xc3\xa4 esimerkiksi jotain luonnollista kielt\xc3\xa4 (kuten suomen kielt\xc3\xa4). Metakieliset ilmaisut erotetaan objektikielisist\xc3\xa4 esimerkiksi sijoittamalla objektikieliset ilmaisut lainausmerkkeihin.\n_START_SECTION_\nTietojenk\xc3\xa4sittelyss\xc3\xa4 ja tietotekniikassa\n_START_PARAGRAPH_\nTietojenk\xc3\xa4sittelyss\xc3\xa4 ja tietotekniikassa metakieli on t\xc3\xa4sm\xc3\xa4kieli ohjelmien generoimiseen tai muuntamiseen. Metakielt\xc3\xa4 k\xc3\xa4ytet\xc3\xa4\xc3\xa4n metaohjelmoinnissa ja ohjelmointikielien kuvailemiseen.Backus\xe2\x80\x93Naur-muoto on yksi metakieli.'